A BIZOTTSÁG 15/2007/EK RENDELETE
(2007. január 10.)
a 969/2006/EK rendelet által a kukoricára megnyitott közösségi vámkontingens keretén belüli behozatalra vonatkozó engedély iránt 2007. január 1-től8-ig benyújtott kérelmekre alkalmazandó odaítélési együttható rögzítéséről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a gabonafélék piacának közös szervezéséről szóló, 2003. szeptember 29-i 1784/2003/EK tanácsi rendeletre (1),
tekintettel az importengedélyek rendszere alá tartozó mezőgazdasági termékek behozatali vámkontingenseinek kezelésére vonatkozó közös szabályok megállapításáról szóló, 2006. augusztus 31-i 1301/2006/EK bizottsági rendeletre (2) és különösen annak 7. cikke (2) bekezdésére,
mivel:
(1)
A 969/2006/EK bizottsági rendelet (3) éves vámkontingenst nyitott meg (09.4131 tételszámmal) 242 074 tonna kukorica behozatalára.
(2)
A 969/2006/EK rendelet 2. cikkének (1) bekezdése 121 037 tonnában határozta meg az 1-es alidőszakra vonatkozó mennyiséget a 2007. január 1-jétőljúnius 30-ig tartó időszakra.
(3)
A 969/2006/EK rendelet 4. cikke (3) bekezdésének megfelelően küldött értesítésből kitűnik, hogy a 2007. január 1-tőljanuár 8-án (brüsszeli idő szerint) 13 óráig az említett rendelet 4. cikke (1) bekezdésének megfelelően benyújtott kérelmek a szétosztható mennyiségnél többre irányulnak. Helyénvaló tehát az igényelt mennyiségekre alkalmazandó elosztási együttható rögzítésével meghatározni, hogy a behozatali engedélyek milyen mennyiségekre bocsáthatók ki.
(4)
Ezenkívül a folyó kontingens-alidőszakra nem szabad több behozatali engedélyt kiadni a 969/2006/EK rendelet alapján,
ELFOGADTA EZT A RENDELETET:
1. cikk
(1) A 969/2006/EK rendeletben említett kontingens keretén belüli kukoricabehozatalra irányuló, 2007. január 1-tőljanuár 8-án (brüsszeli idő szerint) 13 óráig benyújtott minden engedélykérelem esetében az engedély kibocsátásakor a kért mennyiségre 0,960088 %-os odaítélési együtthatót kell alkalmazni.
(2) A 2007. január 8-án (brüsszeli idő szerint) 13 órától benyújtott engedélykérelmekben szereplő mennyiségekre vonatkozó engedélyek kibocsátását a folyó kontingens-alidőszakra fel kell függeszteni.
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2007. január 10-én.